Deg tagara n yixef-agi seg igemmaḍ id-nufa ad d-nini belli tugniwin i fkan imedyazen i lɣeṛba deg wamud d : Tamara, aɣuṛu, lḥif, assirem n lmerwaḥ d tuɣalin, lebɣi, lfiraq, lexdeε, tamettant. Kra seg-sent lhant am ussirem n tuɣalin ɣer tmurt imi dayen yelhan ad d-yuɣal weɣṛib ɣer laṣel-is.Lebɣi daɣen telha akken yerfed umdan iman-is w ad ibeddel lḥala-s ɣer wayen yelhan.Syin akin, ad d-yuɣal ɣer tmurt-is.Maεna si tama nniḍen ur telhi ara acku izmer ad yettu tamurt-is w ad yezdeɣ din ilebda.Kra seg-sent diritent acku tawwint-d lexṣara am uɣuṛu, lfiraq, lexdeε, tamettant .Assirem n lmerwaḥ dirit acku tamurt-is ur tseεu ara azal ɣer umdan akken tesεa lɣeṛba.Lḥif dirit axaṭar yesehlek amdan ama si tama n tnefsit-is, ama si tama n tfekka-s.Tamara dirit imi ul ad yeqqim deg tmurt, tafekka deg lɣeṛba, amzun mebla tarwiḥt i yella. Argaz ixeddem kan akken ad iḥel adrim w ad islek tawacult-is seg laẓ. lɣeṛba zik s tuget d tamara acku teffɣen akken ad ksen laẓ w ad d-uɣalen ɣer tmurt maεna yella wanda d lebɣi,ttjaḥen di tmura n ibeṛṛaniyen, llan wid ittεawaden zwaǧ dinn amzun ur sεin tawacult di tmurt-nsen,ma d tura ttnadin kan ɣef sεaya,ttwalin lɣeṛba d assirem imi ur ufin ara iman-nsendi tmurt-nsen,ttnadinkantarewla yalukkanad gluns terwiḥt-nsen.